የኢጋድ መሪዎች በጁባ መከሩ
በደቡብ ሲዳን የሰላም ድርድር ላይ አተኩሮ ዛሬ የተካሄደው የምስራቅ አፍሪካ የልማት በይነ መንግስታት/ ኢጋድ/ የመሪዎች ጉባኤ ዛሬ በጁባ ተካሂዷል።በጉባኤው ላይ የኢፌዴሪ ጠቅላይ ሚኒስትር ሀይለማርያም ደሳለኝን ጨምሮ የኬኒያው ፕሬዚዳንት ኡሁሩ ኬኒያታና የኡጋንዳው ጠቅላይ ሚኒስትር ተገኝተዋል።መሪዎቹ በጁባ ውይይት ማድረጋቸው 10 ወራት የሆነው የደቡብ ሱዳን ግጭትን ለማስቆም ተጨማሪ ግፊት ለማድረግ ነው ተብሏል ።ፕሬዚዳንት ኪር ለመሪዎች የሰላም ድርድሩ ስለሚገኝበት ደራ ማብራሪያ ገለፃ አድርገዋል።መሪዎቹም የሰላም ድርድሩ እንዲቀጥል ነው ያሳሰቡት።ሰሞኑን በታንዛኒያ አሩሻ የተገናኙት ፕሬዚዳንት ሳልቫ ኪርና  የቀድሞ ምክትላቸው ሪክ ማቻር ለግጭቱ ሁለቱም ወገኖች ሀላፊነቱን እንደሚወስዱ አስታውቀዋል።በደቡብ ሱዳን ለወራት በዘለቀው ግጭት በሺዎች የሚቆጠሩ ሰዎች የተገደሉ ሲሆን፥ 2 ሚሊዮን የሚሆኑ ሰዎች ደግሞ ከቀያቸው ተፈናቅለዋል።ኢትዮጵያም በ100 ሺዎች የሚቆጠሩ ተፈናቃዮችን ተቀብላ እያስተናገደች ነው። (ኤፍ.ቢ.ሲ)